b'\n_START_ARTICLE_\nPseudodinoptera\n_START_SECTION_\nUtseende\n_START_PARAGRAPH_\nEn middelsstor, noe kraftig, blankt svart trebukk med m\xc3\xb8rk bronseaktig metallglans. Oversiden er kraftig og noks\xc3\xa5 tett punktert. Antennene er tynne, litt over halvparten s\xc3\xa5 lange som kroppen. Pronotum er mer eller mindre t\xc3\xb8nneformet. Dekkvingene er jevnbrede med markerte "skuldre". Beina er middels lange og slanke.\n_START_SECTION_\nLevevis\n_START_PARAGRAPH_\nDe fleste av artene har larver som utvikler seg under barken p\xc3\xa5 nylig d\xc3\xb8de tr\xc3\xa6r. Fordi utviklingstiden gjerne er forholdsvis kort kan de ogs\xc3\xa5 gj\xc3\xb8re seg nytte av nyfelt t\xc3\xb8mmer. De voksne billene er livlige dyr som l\xc3\xb8per raskt og gjerne flyr i solskinn om v\xc3\xa5ren. De bes\xc3\xb8ker gjerne blomster.\n_START_SECTION_\nUtbredelse\n_START_PARAGRAPH_\nArten lever i Kaukasus.'